జెమిమా రోడ్రిగ్స్

జెమిమా జెస్సికా రోడ్రిగ్స్ మహారాష్ట్రకు చెందిన క్రికెట్ క్రీడాకారిణి. భారత జాతీయ మహిళా క్రికెట్ జట్టు, ముంబై మహిళల క్రికెట్ జట్టు కోసం ఆడే ఆల్‌రౌండర్. అండర్-17 మహారాష్ట్ర హాకీ జట్టుకు కూడా ఆడింది.

2018 జూన్ లో జార్ఖండ్‌లోని బోర్డ్ ఆఫ్ కంట్రోల్ ఫర్ క్రికెట్ ఇన్ ఇండియా ద్వారా బెస్ట్ డొమెస్టిక్ జూనియర్ ఉమెన్స్ క్రికెటర్‌గా క్రికెటర్ ఎంఎస్ ధోని చేతులమీదుగా జగ్‌మోహన్ దాల్మియా అవార్డును అందుకున్నది.

 జననం 
జెమిమా రోడ్రిగ్స్ 2000, సెప్టెంబరు 5న మహారాష్ట్ర, ముంబైలోని భాండప్‌లో జన్మించింది. తనకు ఇద్దరు సోదరులు ఎనోచ్, ఎలీ ఉన్నారు. క్రైస్తవ మతాన్ని ఆచరిస్తోంది. నాలుగేళ్ళ వయస్సులో సీజన్ క్రికెట్ ఆడటం ప్రారంభించింది. మెరుగైన క్రీడా సౌకర్యాలను పొందేందుకు వారు చాలా చిన్న వయస్సులోనే బాంద్రా వెస్ట్‌లో ఉన్న నగరం మరొక మూలకు మారారు. తండ్రి ఇవాన్ రోడ్రిగ్స్, ఆమె పాఠశాలలో జూనియర్ కోచ్, తన సోదరులకు బౌలింగ్ చేస్తూ పెరిగింది. మొదటి నుండి ఆమెకు శిక్షణ ఇస్తూ, ఆమె పాఠశాలలో బాలికల క్రికెట్ జట్టును ప్రారంభించాడు. జెమీమా తన యవ్వనంలో హాకీ, క్రికెట్ రెండింటినీ ఆడేది.

జెమిమా రోడ్రిగ్స్ ముంబైలోని సెయింట్ జోసెఫ్స్ కాన్వెంట్ హైస్కూల్‌లో, తరువాత రిజ్వీ కాలేజ్ ఆఫ్ ఆర్ట్స్, సైన్స్ & కామర్స్‌లో చదివింది.

 క్రికెట్ రంగం 
జెమిమా రోడ్రిగ్స్ మహారాష్ట్ర అండర్-17, అండర్-19 హాకీ జట్లకు ఎంపికైంది. 2012-13 క్రికెట్ సీజన్‌లో 12 సంవత్సరాల వయస్సులో క్రికెట్ అండర్-19 అరంగేట్రం జరిగింది. కేవలం 13 ఏళ్ళ వయసులో అండర్-19 రాష్ట్ర క్రికెట్ జట్టుకు ఎంపికైంది.
ఎడమ|thumb|180x180px|2021-22 డబ్ల్యూబిబిఎల్ లో మెల్బోర్న్ రెనెగేడ్స్ తరపున రోడ్రిగ్స్ బ్యాటింగ్
స్మృతి మంధాన తర్వాత 50 ఓవర్ల క్రికెట్ మ్యాచ్‌లో డబుల్ సెంచరీ సాధించిన రెండో మహిళగా రోడ్రిగ్స్ రికార్డు సృష్టించింది. 2017 నవంబరులో సౌరాష్ట్ర జట్టుపై ఔరంగాబాద్‌లో కేవలం 163 బంతుల్లో 202* పరుగులు చేసింది. ఇందులో 21 బౌండరీలు ఉన్నాయి. ఈ మ్యాచ్‌కు ముందు అండర్-19 టోర్నమెంట్‌లో గుజరాత్ జట్టుపై 142 బంతుల్లో 178 పరుగులు చేసింది.

2018 ఫిబ్రవరిలో దక్షిణాఫ్రికాతో మూడు మ్యాచ్‌ల వన్డే సిరీస్‌కి భారత జట్టుకి ఆమె ఎంపికైంది. 2018, ఫిబ్రవరి 13న దక్షిణాఫ్రికా మహిళలపై భారత మహిళలకు మహిళల ట్వంటీ20 అంతర్జాతీయ క్రికెట్ అరంగేట్రం చేసింది. 2018, మార్చి 12న ఆస్ట్రేలియా మహిళలపై భారత మహిళలకు మహిళల వన్డే అంతర్జాతీయ క్రికెట్ లోకి అరంగేట్రం చేసింది.

2018 అక్టోబరులో వెస్టిండీస్‌లో జరిగిన 2018 ఐసీసీ ఉమెన్స్ వరల్డ్ ట్వంటీ20 టోర్నమెంట్‌లో భారత జట్టుకు ఎంపికైంది. టోర్నమెంట్‌కు ముందు జట్టులో మంచి క్రీడాకారిణిగా పేరుపొందింది. టోర్నమెంట్ ముగిసిన తర్వాత అంతర్జాతీయ క్రికెట్ కౌన్సిల్ చే జట్టులో అత్యుత్తమ క్రీడాకారిణిగా ఎంపికైంది.

2018 అక్టోబరులో రోడ్రిగ్స్ తన అన్ని వాణిజ్య ప్రయోజనాలను నిర్వహించాల్సిన స్పోర్ట్స్ మార్కెటింగ్ సంస్థ బేస్‌లైన్ వెంచర్స్ ద్వారా సంతకం చేసింది. 2019, మార్చి 1న ఐసీసీ 2019 ప్రపంచ కప్ కోసం భారత క్రికెట్ జట్టు న్యూజెర్సీ లాంచ్ వేడుకకు హాజరయింది, ఇందులో హర్మన్‌ప్రీత్ కౌర్, ఎంఎస్ ధోనీ, విరాట్ కోహ్లీ, అజింక్యా రహానే,పృథ్వీ షాతో సహా ఇతర క్రికెటర్లు కూడా హాజరయ్యారు. 2020 జనవరిలో ఆస్ట్రేలియాలో జరిగే 2020 ఐసీసీ మహిళల టీ20 ప్రపంచ కప్‌లో భారత జట్టులో చోటు దక్కించుకుంది.

2021 మేలో ఇంగ్లాండ్ మహిళల క్రికెట్ జట్టుతో జరిగిన వన్-ఆఫ్ మ్యాచ్ కోసం భారత టెస్ట్ జట్టులో ఎంపికైంది. 2021 వేసవిలో రోడ్రిగ్స్ నార్తర్న్ సూపర్‌చార్జర్స్ కోసం ప్రారంభ హండ్రెడ్ పోటీలో పాల్గొని బ్యాటింగ్ తో రాణించింది. సగటు 41.50, వెల్ష్ ఫైర్‌పై 92*తో మహిళల హండ్రెడ్‌లో అత్యధిక స్కోరును నమోదు చేసింది. మహిళల హండ్రెడ్ టోర్నమెంట్‌లో 249 పరుగులతో అత్యధిక పరుగులు చేసిన రెండో క్రీడాకారిణిగా నిలిచింది. 2021 ఆగస్టులో ఆస్ట్రేలియాతో జరిగిన సిరీస్ కోసం భారతదేశం టెస్ట్ జట్టులో రోడ్రిగ్స్ కూడా ఎంపికయ్యాడు.

2021 డబ్ల్యూబిబిఎల్ లో మెల్‌బోర్న్ రెనెగేడ్స్ తరపున కూడా ఆడుతుంది. 2022 ఫిబ్రవరిలో హండ్రెడ్ 2022 ఎడిషన్ కోసం నార్తర్న్ సూపర్‌చార్జర్స్‌చే నిలుపుకుంది.

2022 జూలైలో ఇంగ్లాండ్‌లోని బర్మింగ్‌హామ్‌లో 2022 కామన్వెల్త్ గేమ్స్‌లో క్రికెట్ టోర్నమెంట్ కోసం ఆమె భారత జట్టులో ఎంపికైంది.

ఉమెన్స్ ప్రీమియర్ లీగ్ 2023 ప్రారంభ ఎడిషన్‌లో రూ. 2.20 కోట్లకు ఢిల్లీ క్యాపిటల్స్‌కు విక్రయించబడింది. తన వుమెన్ ప్రీమియర్ లీగ్ 2023 అరంగేట్రం మ్యాచ్‌లో రాయల్ ఛాలెంజర్స్ బెంగళూరుపై కేవలం 15 బంతుల్లో 22 పరుగులు చేసి ఆకట్టుకుంది.

 మూలాలు 

 బయటి లింకులు 



వర్గం:జీవిస్తున్న ప్రజలు
వర్గం:2000 జననాలు
వర్గం:మహారాష్ట్ర మహిళా క్రీడాకారులు
వర్గం:భారతీయ మహిళా క్రికెట్ క్రీడాకారులు
వర్గం:ముంబై క్రికెట్ క్రీడాకారులు
వర్గం:మహారాష్ట్ర క్రికెట్ క్రీడాకారులు
వర్గం:మహారాష్ట్ర మహిళలు